paragraph_text: Dinizov otac bio je bogati biznismen, tako da je Diniz tokom cijele karijere imao veliku finacijsku potporu. Unatoč neuspjehu u Formuli 3000, 1995. je Diniz pristupio Formuli 1. Potpisao je za Forti, talijansku momčad kojoj je to bila prva sezona u Formuli 1, i kojoj je bila potrebna financijska potpora, pa je Diniz bio idealno rješenje. Diniz je sezonu završio bez bodova. 1996. pristupa francuskoj momčadi Ligier, a na Velikoj nagradi Španjolske osvaja prvi bod. Britanska momčad Arrows bila je sljedeće odrednica, a Diniz je u njoj proveo dvije sezone. Svjetski prvak Damon Hill bio mu je momčadski kolega 1997. Posljednje sezone Diniz je proveo u Sauberu, a nakon neuspjele 2000., oprostio se od Formule 1.